Болесникова тужба
Болесникова тужба

Jе л' то данак, кад му ведла неста? 
Је л' то сунце, откад сијат преста? 
Што л' потмоло тако у ме гледи, 
Тако ладно, да ми с' срце леди? 
Је л' то време што је посустало, 
Што с' не миче, што л' се скотурало 
Као змија на мојим прсима? 
Ал' је ладно, ух ал' ми је зима! 
Кад корачим, је л' ово земљица 
Што л' шобоће кô каква гробница? 
Слушај, слушај, је л ме когод звао? 
Она, она — брже, што сам стао?  

Бранко Радичевић